
	Comisia pentru buget, finanţe şi bănci
	
	Bucureşti,        
Nr. 22/370/05.03.2009


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative privind instituirea „Programului de acordare a unor forme de sprijin financiar pentru unităţile  de cult aparţinând cultelor religioase recunoscute din România”, cu care comisia noastră a fost sesizată în fond cu adresa Biroului Permanent nr. PL.x. 515 din 8 septembrie 2008.
	PREŞEDINTE,

Viorel  Ştefan



Parlamentul  României

	Comisia pentru buget, finanţe şi bănci
	
	Bucureşti,    
Nr. 22/370/05.03.2009


RAPORT

asupra propunerii legislative privind instituirea „Programului de acordare
a unor forme de sprijin financiar pentru unităţile de cult

aparţinând cultelor religioase recunoscute din România”
Cu adresa nr.Pl.x.515 din 8 septembrie 2008, Biroul Permanent conform art.95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu propunerea legislativă privind instituirea „Programului de acordare a unor forme de sprijin financiar pentru unităţile de cult aparţinând cultelor religioase recunoscute din România” .
La întocmirea raportului s-au avut în vedere avizele Comisiei juridice, de disciplină şi imunităţi, Comisiei pentru drepturile omului, culte şi problemele minorităţilor naţionale şi Consiliului Legislativ.
Guvernul nu susţine adoptarea acestei iniţiative legislative.
Prezenta propunere legislativă are ca obiect de reglementare  instituirea Programului de acordare a unor forme de sprijin financiar pentru restaurarea unităţilor de cult din mediul rural şi pre-urban, aparţinând cultelor religioase recunoscute în România. Printre obiectivele Programului se numără: repararea şi construirea lăcaşurilor de cult; restaurarea lăcaşurilor de cult care sunt monumente istorice; amenajarea şi întreţinerea muzeelor deţinute sau pe care le administrează unităţile de cult; achiziţionarea de imobile necesare activităţii unităţilor de cult.
Finanţarea proiectelor din cadrul acestui Program ar urma să se facă prin acordarea unor sume din Fondul de Rezervă la dispoziţia Guvernului.

Propunerea legislativă face parte din categoria legilor ordinare, potrivit art. 76 din Constituţia României, republicată.
La lucrările comisiei au participat  29  deputaţi, din totalul de 31 membri ai comisiei.

Raportul comisiei a fost adoptat cu majoritate de voturi. 
Propunerea legislativă a fost respinsă de Senat în şedinţa din data de 25 iunie 2008.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, este de competenţa decizională a Camerei Deputaţilor .
In urma dezbaterii propunerii legislative privind instituirea „Programului de acordare a unor forme de sprijin financiar pentru unităţile de cult aparţinând cultelor religioase recunoscute din România”, în şedinţa din data de 3 martie 2009 , membrii Comisiei au Hotărât, cu majoritate de voturi respingerea întrucât există deja o reglementare legală cu acelaşi obiectiv – Ordonanţa Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, aprobată cu modificări şi completări prin Legea nr. 125/2002.
	PREŞEDINTE,

Viorel Ştefan
	SECRETAR,

Iuliu Nosa


           Consilier parlamentar:
            Ene Giorgiana
1
2

